da da da da da en da da en es da da de da da da da da en sv da da sv de da en da da da da da da da nb da da en en fr da da da es sv sv da da sv da
Hop til hovednavigation og log på
Du er her: Hjem Nyheder Nyhedsbrev til yngstegruppen
Midt i en national nedlukning har hverdagen fundet sin vej ind i yngstegruppen. Næsten alle femten børn er nu i børnehave igen, så dagene er fyldt med alt det en børnehavedag indeholder af leg, omsorg, rutiner, aktiviteter, historier og spilopper.
”Se! Mig har tisset”. Så livsbekræftende kan det lyde, når et barn har siddet på toilettet og tisset – helt selv! Vi spørger altid om ble-børnene gerne vil på toilettet og tisse, inden de får en ny ble på. Nogle børn vil gerne - og nogle er ikke interesserede endnu. Det er meget forskelligt, hvornår børn er klar til ”at smide bleen”, og det er helt okay. Hvis I er i tvivl om, hvor jeres barn er i forhold til toilet-træningen, vil vi altid gerne snakke med jer om, hvordan vi oplever jeres barn.
Frostvejr. Børnene er optagede af sne og is, og sammen med dem undrer vi os og undersøger: Hvordan får vi isen op af spanden? Hvorfor bliver man våd, når sneen kommer indenfor tøjet? Hvad sker der med Snemand Frost, når vi lægger ham i en kop indenfor? Vi er i gang med science og udfordrer samtidigt vores sanser, når vi gyser over den kolde sne og is i vores hånd. Vi udvikler sproget, når vi kommunikerer omkring de spørgsmål vi har, og de erfaringer vi gør os. Vi har lavet isskulpturer og spist hjemmelavede astronaut-is, og snart skal vi male snemænd på vinduerne. Vi veksler mellem planlagte og spontane aktiviteter, da vi både tager udgangspunkt i hvad børnene er optagede af, men også gerne vil ”bringe dem nye steder hen”.
Fastelavn. Sammen med Joan har børnene lavet de flotteste fastelavnsris, vi håber at I alle er blevet riset op fastelavnsmorgen. Vi øver flittigt fastelavnssangene, og glæder os til fastelavnsfesten på fredag d. 19/2.
Vi vil slutteligt takke jer for det gode samarbejde, som vi synes at vi har med jer, på trods af corona. Med mundbind og sprit mødes vi hver dag i garderoben med en lille snak om jeres barn. Det er guld værd.
Vinterlige hilsner fra Joan, Stefan og Laila
Pædagog søges til Landsbyhaven
Lilla stue fortæller aug 2021
Ny pædagog i Landsbyhaven